Hanna Horsberg Hansen

Hanna Horsberg Hansen (født 19. januar 1957 på Kongsvinger) er en norsk kunsthistoriker, journalist og fotograf. Hun er ansatt som professor i kunsthistorie ved Kunstakademiet, UiT – Norges arktiske universitet.
Hansen er datter av Liv Horsberg Hansen og Knut Ingar Hansen. Hun flyttet fra Kongsvinger til Asker i 1964 og gikk på Holmen skole og Torstad ungdomsskole, deretter på Valler gymnas i årene 1973–1976. Hun har sin utdannelse fra Sagene lærerhøgskole (1977–1980), Statens spesiallærerhøgskole (1981–1983) og Universitetet i Tromsø. I 2004 tok hun hovedfag (cand. philol.) i kunstvitenskap med samisk samtidskunst som tema. Deretter tok hun en doktorgrad (ph.d.) ved samme institusjon med avhandlingen «Fluktlinjer: Forståelser av samisk samtidskunst» (2010).
Hansen har en bred yrkesbakgrunn både som lærer, spesialpedagog, frilansjournalist og -fotograf. Hun har stilt ut fotografier på Samisk senter for samtidskunst i Karasjok og på Tromsø museum. Siden 2006 har hun vært ansatt i vitenskapelige stillinger ved UiT. Etter at hun avsluttet sin doktorgrad, var hun i årene 2011–2013 ansatt som Postdoktorstipendiat og prosjektkoordinator for The Sami Art Research Project (SARP) – UiT. Hun var førstelektor i kunstvitenskap ved UiT, og har siden 2013 vært ansatt som førsteamanuensis ved Kunstakademiet i Tromsø.
Hennes forskningsinteresser er først og fremst knyttet til samisk kunst og hvordan denne kunsten utfordrer den tradisjonelle kunsthistorien og dens diskurser og metoder.


== Utvalgte publikasjoner ==
2017: «Sámi Artist Group (Britta Marakatt-Labba, Hans Ragnar Mathisen, Synnøve Persen)» i documenta 14: Daybook, Quinn Latimer og Adam Szmczyk, München/London/New York: Prestel Verlag
2016: «Constructing Sami national heritage: Encounters Between Tradition and Modernity in Sami art», Konsthistorisk tidsskrift/ Journal of Art History, 83:3, s. 240–255
2015: «A magic silver ball» i Contemporary Sami art and design, Jan-Erik Lundström (red.), Stockholm: Arvinus + Orfeus, s. 13-15
2014: «Preface» i Beauty and Truth – Čáppatvuohta ja duohtavuohta: Dialogues between Sami art and art historical research, Hanna Horsberg Hansen et. al (red.), Stamsund: Orkana akademisk
2014: «Beauty and Truth: Dialogues between Sami art and art historical research», i Beauty and Truth – Čáppatvuohta ja duohtavuohta: Dialogues between Sami art and art historical research, Hanna Horsberg Hansen et. al (red.), Stamsund: Orkana akademisk, s. 6-8
2014: «Sami Artist Group 1978 – 1983: Otherness or Avant-Garde?» i Decentering the Avant-Garde, Per Bäckström og Benedikt Hjartarson (red.), Amsterdam / New York: Rodopi, Avantgarde Critical Studies, s. 251–264
2014: «Sami Artist Group 1978–1983: A Story About Sami Traditions in Transition» i Sámi Stories, Sandra Lorentzen og Chariss Gulliksen (red.) Tromsø/Stamsund: Orkana akademisk, s. 88-105
2014: «Kunsten og stedet: It's Not Down On Any Map - True Places Never Are», i «Vit at jeg elsker deg: Om kunst og sted», Hanne Hammer Stien (red.). Stamsund: Orkana akademisk, 2. 50–60
2011: «Samisk Kunstnergruppe /Sámi Dáidojoavku 1978 – 1983: Annenhet eller avantgarde?» Norsk avantgarde, Per Bäckström og Bodil Børset (red.), Oslo: Novus forlag, s. 265–280


== Verv ==
2008–2016 Styremedlem Tromsø kunstforening
2010–d.d. Styremedlem Inger og Iver Jåks stiftelse
2007–2009 Medlem i PhD-utvalget ved Det humanistiske fakultet, UiT


== Eksterne lenker ==
Ansatteside på UiTs hjemmesider Arkivert 29. september 2017 hos Wayback Machine.(no) Publikasjoner av Hanna Horsberg Hansen i forskningsdokumentasjonssystemet CRIStin